Tosa slo gjennom i VM 2001 der hun tok sølv. Under OL 2004 havnet hun utenfor seierspallen og ble nummer fem. Under VM 2007 i Osaka ble Tosa den som forsvarte hjemlandets farger da hun tok den eneste japanske medaljen, en bronsemedalje i maratonløpet. Tosa har også vunnet Tokyo maraton og blitt nummer tre i Boston maraton. Hennes personlige rekord i maraton er fra London maraton 2002 da hun løp på 2:22.46.